en en gu en gu en gu en en en gu en gu en gu en gu gu gu gu gu en gu en gu pt gu en gu en gu pt gu en gu pt gu it gu nl gu et gu en gu en en gu en gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu en la en gu en gu gu gu gu gu en gu gu gu gu gu gu gu en gu gu gu gu gu en en gu de gu gu gu gu gu en et gu en el gu gu gu gu el gu gu gu zh gu zh gu zh el zh el el el zh fr en en en gu gu gu gu gu gu gu en gu en en en en en en fi gu gu en gu en gu hbs_lat gu fr gu en gu en en gu fr gu en gu en gu en gu gu en en gu en gu gu gu en gu gu en gu gu gu gu gu gu gu gu gu la gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en gu en gu gu gu gu gu gu gu en gu en gu en gu gu gu gu gu gu gu gu gu en gu gu gu gu gu gu en gu gu gu gu gu gu gu gu en en en gu en gu gu gu gu gu gu en gu gu gu en gu gu gu en gu gu gu en gu gu gu en gu gu gu en gu en gu gu gu gu gu gu gu gu gu gu gu gu en en en en en en en en en en en en en en gu en en es en en it en en en en en it en gu gu gu gu gu en en en fr
જાણો ટેકનોલોજીને સરળ શબ્દો માં
ઈલેક્ટ્રીક કાર અને તેના મોડેલ
આજે વિશ્વ માં ગ્રીન હાઉસ ની સમસ્યા ધીરે ધીરે વધી રહી છે. અને ગાડી માં થી નીકળતા ધુમાડા થી માનવો ને તથા પર્યાવરણ બંને ને ખુબ નુકસાન થઇ રહ્યું છે. માટે હવે વિશ્વ ભર માં ધીમે ધીમે એક નવી ક્રાંતી આવતી જાય છે. એ છે ઈલેક્ટ્રીક કાર. વિશ્વ ભર માં ધીમે ધીમે આવી કાર નું વેચાણ વધી રહ્યું છે. તો ચાલો જાણીએ થોડુક ઈલેક્ટ્રીક કાર અને કઈ કઈ કાર આજે ઉપલબ્ધ છે.
આજે ગ્રીન હાઉસ ને અટકાવાવા અને વાહનો ના ધુમાડા ના ખતરનાક એવા કાર્બન ડાયોક્સાઈડ અને કાર્બન મોનોક્સાઈડ જેવા ઝેરી વાયુ ને અટકાવવા આખુ વિશ્વ પ્રયત્ન કરી રહ્યું છે. વિશ્વ ની દરેક મોટી ઓટો કંપની ખુબ મોટા પાયે ઈલેક્ટ્રીક કાર ઉપર રીસર્ચ ચલાવી રહી છે. ઉપરાંત વિશ્વ ના અનેક દેશો જેવા કે જર્મની, નેધરલેંડ, બ્રિટન, ભારત, ચીન સહીત ના કુલ ૧૦ દેશો એ નિર્ણય કર્યો છે કે ૨૦૩૦ થી ૨૦૪૦ સુધી માં તે તેમના દેશ ની દરેક કાર ને ઈલેક્ટ્રીક કરી દેશે. ચાલો જાણીએ વિવિધ પ્રકાર ની ઈલેક્ટ્રીક કાર ટેકનોલોજી વિષે.
કુલ ચાર પ્રકાર ની ઈલેક્ટ્રીક ટેક્નલોજી છે, જે ઈલેક્ટ્રીક કાર ને ચલાવી શકે છે.
(૧)Battery Electric Vehicle or BEV : આ પ્રકાર ની કાર ની કાર માત્ર બેટરી ને સહારે ચાલે છે પાવર ચાર્જ માટે તમે તેમાં સોકેટ ભરાવી તેને ગમે ત્યારે ચાર્જ કરી શકો છો.
(૨)Plug in Hybrid Vehicle or PHEV: આ પ્રકાર ની ટેકનોલોજી માં કાર માં બેટરી મોટર સાથે એન્જીન પણ આપવા માં આવે છે. મતલબ જો તમારી કાર ની બેટરી પૂરી થઇ જાય તો તમે એને એન્જીન       દ્વારા પણ ચલાવી શકો છો. અને બેટરી ને ગમે ત્યારે ચાર્જ કરી શકો છો. અથવા એન્જીન ની મદદ થી પણ બેટરી ચાર્જ થઇ શકે છે.
(૩)Hybrid Electric Vehicle or HEV: અત્યત આધુનીક આ ટેકનોલોજી માં એન્જીન અને મોટર નો સંયુક્ત રૂપે વાપરવા માં આવે છે. આને બેટરી ચાર્જ કરવાની જરૂર પડતી નથી.
(૪)Fuel cell Technology : આ ટેકનોલોજી આમ તો ઘણા સમય થી છે. આમાં હાઈડ્રોજન નો ઉપયોગ થાય છે. અને ખતરનાક ધુમાડા ને બદલે માત્ર પાણી નીકળે છે. પણ આ ટેકનોલોજી ખુબ જ મોઘી હોવાથી તેનું પ્રોડક્શન કરવું પોસાઈ એમ નથી.
આજ ની તારીખ માં વિશ્વ કઈ કઈ ઈલેક્ટ્રીક કાર છે અને બીજી કઈ ઈલેક્ટ્રીક કાર આવશે તેના પર એક નજર.
(૧) Mahindra e2oPlus: મહિન્દ્રા ભારત માં એક માત્ર કંપની છે જેની ઈલેક્ટ્રીક કાર બજાર માં છે. આ કાર પેલા રેવા ના નામે જાણીતી હતી.આ e2o કાર માં ૧૬ કિલોવોટની એક લીથીયમ-આયન બેટરી છે. જે એક વાર ચાર્જીંગ માં કુલ ૧૪૦ કિમી સુધી ચાલી શકે છે. આ કાર ના કુલ ૩ મોડેલ છે. P4 P6 અને P8 આ કાર ની પ્રાઈઝ ૫.૫૦ લાખ થી લઇ ૮.૫૦ લાખ સુધી ની છે. કાર ને ચાર્જ કરવા માં ૯ કલાક જેટલો સમય લાગે છે. છતાં એક ફાસ્ટ ચાર્જર ની મદદ થી તમે ૯૦ મીનીટ માં કાર ને ૮૦% સુધી ચાર્જ કરી શકો છો. આ એક ફાઈવ ડોર કાર છે.
(૬) Nissan Leaf: આ કાર વિશ્વ માં સૌથી વધુ વેચાતી ઈલેક્ટ્રીક કાર છે. એક વાર ચાર્જીંગ માં ૧૭૨ કિલોમીટર ની રેંજ આવે છે. આ કાર માં તમને એક ૩૦ કિલોવોટ ની અથવા તો ૨૪ કિલોવોટ ની બેટરી નો ઓપ્શન આપવા માં આવે છે. આ કાર ની બેટરી ૩૦ મીનીટ માં ૮૦% સુધી ચાર્જ થઇ શકે છે. આ કાર હજી ભારત માં નથી પરંતુ ૨૦૧૮ ના અંત સુધી માં આવી શકે છે.
(૭) BMW I 3: આ કાર પણ વિશ્વ માં સૌથી વધુ વેચાતી ઈલેક્ટ્રીક કાર માની એક છે. આ કાર એક Plugin electric hybrid એટલે કે PHEV પ્રકાર ની છે. જેમાં બેટરી ની સાથે એક એન્જીન પણ હોય છે. આ કાર માત્ર બેટરી ઉપર ૧૬૦ કિલોમીટર ની રેંજ આપે છે જયારે રેંજ એક્સટેનડર માટે આપેલ ૬૫૦ cc ના પેટ્રોલ એન્જીન ની મદદ થી ૨૫૦ કિલોમીટર સુધી થઇ શકે છે. આ કાર ના ૩ વર્ષ માં જ ૫૦,૦૦૦ થી વધુ મોડેલ વેચાઈ ગયા છે. આ કાર ને ૨૦૧૪ ની કાર ઓફ ધ યર નો એવોર્ડ મળેલ છે.
(૮) Hyundai Ioniq Electric: આ કાર હુન્ડાઈ ની સૌથી લેટેસ્ટ કાર છે આ કાર ના કુલ ૨ અલગ વર્ઝન છે એક છે ઈલેક્ટ્રીક અને બીજી છે પ્લગઈન હાઈબ્રીડ. ઈલેક્ટ્રીક મોડેલ ની અંદર તમને ૨૮ કિલોવોટ ની બેટરી હશે અને રેંજ હશે ૧૮૦ કિલોમીટર ની. આ કાર ફાસ્ટ ચાર્જીંગ માં ૩૦ મીનીટ માં ૮૦% સુધી બેટરી ચાર્જ કરી શકે છે. બીજું મોડેલ છે. હાઇબ્રીડ જેમાં એક ૧.૬ લીટર નું એન્જીન છે જે આપે છે ૧૦૫ હોર્સપાવર અને સાથે છે એક ૩૨ કિલોવોટ ની ઈલેક્ટ્રીક મોટર છે. આ કાર નું નામ ION અને UNIQUE નું મિશ્રણ કરી ને IONIQ રાખવા માં આવ્યું છે. આ કાર નું લેટેસ્ટ વર્ઝન ટુક સમય માં લોન્ચ થશે,
(૯) Renault ZOE hatchback: ફ્રાંસ ની રેનોલ્ટ કંપની પણ ઈલેક્ટ્રીક કાર બનાવવા ની રેસ માં છે. આ કંપની નું સૌથી સફળ ઈલેક્ટ્રીક મોડેલ છે ZOE. આ મોડેલ ફ્રાંસ માં સૌથી વધુ વેચાતી કાર માની એક છે. આ કાર ની અંદર એક ૪૩ કિલોવોટ ની બેટરી છે જે ૨૧૦ કિલોમીટર થી લઇ ને ૪૦૦ કિલોમીટર ની રેંજ આપે છે.
(1૦) Tesla Model S: ટેસ્લા કંપની ઈલેક્ટ્રીક કાર બનાવતી પેહલા નંબર ની કંપની છે. આ કંપની માત્ર અને માત્ર ઈલેક્ટ્રીક કાર જ બનાવે છે. આ કંપની વિશ્વ નાસૌથી પ્રસિદ્ધ એવા એલોન મસ્ક ની કંપની છે. પોતાની ઇનોવેશન માટે આ કંપની જાણીતી છે. જેમાં કાર ની ઓટો પાયલટ સિસ્ટમ, સુપર ચાર્જર, પાવરવોલ જેવી અનેક નવી શોધ આ કંપની દ્વારા વિકસાવા માં આવી છે. મોડેલ S એક સેડાન કાર છે. આ કાર માટે તમને અલગ અલગ બેટરી ના ઓપ્શન મળશે. જે ૩૦૦ કિલોમીટર થી લઇ ને ૫૪૦ કિલોમીટર સુધી ને રેંજ આપે છે. આ કાર ને અમેરીકન સેફટી ક્રેશ ટેસ્ટ માં ૫ સ્ટાર મળેલા છે જે આજ સુધી માં આખા વિશ્વ માં કુલ ૩ કાર ને જ મળેલ છે. આ કંપની બહુ જલ્દી ભારત માં આવશે. અને ભારતીય ગવર્મેન્ટ એ પણ કંપની ને પોતાની ફેક્ટરી ભારત માં નાખવા નું આમત્રણ આપ્યું છે.
(૧૧)Tesla Model 3:  મોડેલ ૩ ૨૦૧૭ માં લોન્ચ કરવામાં આવ્યું છે. આ કાર ૨૯૦ કિલોમીટર થી લઇ ને ૫૦૦ કિલોમીટર ની રેંજ આપે છે. આ કાર ના ડેશબોર્ડ પર એક સ્ટેરીંગ વ્હીલ અને એક મોટી LCD કોમ્પ્યુટર સ્ક્રીન આપવા માં આવી છે જે આખી કાર ને કન્ટ્રોલ કરે છે.લોન્ચ થતા ની સાથે જ આ કાર ના કુલ ૩,૨૫૦૦૦ મોડેલ નું એડવાન્સ બુકિગ થઇ ગયું છે.
ઈન્ટરનેટ ઉપર ચાલતા ૧૩ સૌથી કોમન સ્કેમ ની લીસ્ટ
ઘણી વાર  લોકો ને એવા ઇમેલ કે મેસેજ આવે છે જેમાં તમને લાખો ડોલર ની લોટરી લાગી હોય અથવા બીજી કોઈ અત્યંત લોભામણી સ્કીમ ના મેસેજ હોય છે. જો તમને પણ આવા કોઈ મેસેજ આવ્યા હોય તો ચેતી જજો કારણ કે એ એક પ્રકાર નો સ્કેમ હોઈ શકે છે. અહી છે ઈન્ટરનેટ ઉપર ચાલતા આવા કેટલાક કોમન સ્કેમ ની લીસ્ટ જેના થી તમારે બચી ને રેહવુ.
ઈન્ટરનેટ એક ઉપયોગી વસ્તુ છે. આજ ના યુગ માં ઈન્ટરનેટ વગર આપણા ઘણા કામકાજ અટકી પડે છે. ઘણા લોકો એના ઉપર કામ કરી શકે છે. પણ આ ઈન્ટરનેટ ની બીજી બાજુ પણ છે. ઈન્ટરનેટ નો ઉપયોગ ઘણા ખોટા કામ માટે પણ થઇ શકે છે. જો તમે ધ્યાન ના આપો તો તમે આ પ્રકાર ના સાઈબર ક્રિમીનલ તમને ખુબ મોટું આર્થીક નુકસાન પોહચાડી શકે છે. માટે ઈન્ટરનેટ નો ઉપયોગ ધ્યાન રાખીને કરવો હિતાવહ છે.
આ છે ઈન્ટરનેટ ઉપર ચાલતા કેટલાક કોમન સ્કેમ ની લીસ્ટ જેના થી બચી ને રેહવુ.
આ જાત ના સ્કેમ માં ઇમેલ અથવા સોસીઅલ નેટવર્ક ઉપર તમને એવા ખોટા મેસેજ મોકલવામાં આવે છે. ક્રિમીનલ તમને એવા મેસેજ મોકલે છે જેની ટ્રીક માં તમે ફસાઈ શકો છો. આ પ્રકાર ના મેસેજ માં તમારી બેંક ની કે પર્સનલ ડીટેલ માંગવામાં આવે છે. અને ઇમેલ માં મોકલેલી લીંક ઉપર ક્લીક કરવાનું કહેવામાં આવે છે. આ પ્રકાર ની લીંક તમને એવી ભળતી વેબસાઈટ ઉપર લઇ જઈ શકે જે દેખાવ માં અસલ ઓરીજીનલ વેબસાઈટ જેવી હોય છે. જેવું તમે આ વેબસાઈટ ઉપર પોતાનુ યુઝરનેઈમ અને પાસવર્ડ નાખો એ ભેગું એ સાયબર ક્રિમીનલ પાસે પોહચી જાય છે. આ પ્રકાર ના મેસેજ તમને ખુબ જલ્દી કરવાનું કહે છે માટે તમને વિચારવાનો પણ સમય નથી મળતો. માટે કોઈ પણ અજાણી વેબસાઈટ કે ઇમેલ ની લીંક ઉપર ક્લીક કરશો નહી. અમેરીકા અને બ્રિટન માં છેલ્લા વર્ષ માં આ પ્રકાર ના સ્કેમ માં કુલ ૧૫૦% નો વધારો આવ્યો છે.
આ સ્કેમ ને ૪૧૯ સ્કેમ તરીકે પણ ઓળખવામાં આવે છે. ક્રિમીનલ દ્વારા છેતરવાની આ એક જુની રીત છે. તમને એક એવો ઇમેલ મોકલવામાં આવે છે. જેમાં એવો દાવો કરવામાં આવ્યો હોય છે કે તે ગવર્મેન્ટ નો કોઈ મોટો અધીકારી છે. અથવા ખુબ મોટો બીઝનેસ મેન છે અથવા તે ખુબ આંમીર પરીવાર નો છે. સરકારી કામ માં તેના નાણા ફસાઈ ગયા છે. અને જો તમે એની થોડીક ફી ચૂકવી દેશો તો બદલા માં તમને મોટી રકમ નું વળતર આપવા માં આવશે. હકીકત માં આવું કશુજ નથી થતુ જો તમે એક વાર ફી ચૂકવશો તો બીજા કોઈ અલગ અલગ બહાના હેઠળ તમારી પાસે ફી માંગવાનું ચાલુ રાખવામાં આવશે. માટે આવા કોઈ પણ મેસેજ નો વિશ્વાસ કરવો નહી.
વાંચો: વિશ્વ ની ટોપ રેફરન્સ વેબસાઈટ વિષે
આ પ્રકાર ના સ્કેમ માં ઇમેલ દ્વારા તમને એવું કહેવામાં આવે છે કે તમારા કોઈ જાણીતા મિત્રો કે સગા એ તમને એક ગ્રીટીંગ કાર્ડ મોકલ્યું છે. અને તમને ડાઉનલોડ કરવાનું કહેવામાં આવે છે. પણ આ પ્રકાર ના ડાઉનલોડ તમારા પીસી માં વાયરસ ફેલાવી શકે, એની ફાઈલ ને નુકસાન પોહચાડી શકે. પીસી ને લોક કરી શકે છે. અથવા કોઈ તમારા બ્રાઉઝર પર એક સાથે ઘણી બધી એડ ખુલવા લાગે છે. માટે કોઈ પણ અજાણ્યા વ્યક્તી ઉપર થી આવેલા આવા ઇમેલ ને ની વસ્તુ ડાઉનલોડ કરવી નહી.
(૪)બેંક લોન અથવા ક્રેડિટકાર્ડ સ્કેમ:
આ પ્રકાર ના સ્કેમ માં તમને કહેવામાં આવે છે કે કોઈ XYZ કંપની કે બેંક એ તમારા માટે આટલી રકમ ની લોન અથવા ક્રેડીટ કાર્ડ મંજુર કરેલ છે. તમારે માત્ર અમુક ફી ચુકવવાની રહેશે. વિચારવા જેવી વાત છે કે કોઈ પણ બેંક કે અજાણી કંપની તમારી ડીટેલ જાણ્યા વગર તમને કેવી રીતે લોન આપી શકે છે? માટે આવી કોઈ પણ જાત ની સ્કીમ માં પડવું નહી.
તમને ઘણા લોકો ને એવા મેસેજ કે ઈમેલ આવ્યા હશે કે ફલાણી કંપની દ્વારા તમને અટલા લાખ ડોલર કે રૂપીયા ની લોટરી લાગી છે. અને મોટી લોટરી ની ઇનામ ના લાલચ માં ઘણા લોકો ફસાઈ જાય છે. આવા કોઈ પણ મેસેજ કે ઇમેલ નો જવાબ આપવો નહી.
આ પ્રકાર માં તમને એક ધમકી ભર્યો ઇમેલ મોકલવામાં આવે છે. કે કોઈ અજાણી વ્યક્તી એ તમને મારવા માટે મને આટલી રકમ આપી છે. જો તમારે બચવું હોય તો મને તમે આટલી રકમ આપો અથવા અથવા તમારા કોઈ ફેમીલી મેમ્બર ને કિડનેપ કરવાની ધમકી આપવા માં આવે છે. જો આવા ઈમેલ માં તમારી કોઈ પર્સનલ ડીટેલ હોય હોય તો એ હેકર એ તમારા સોસીઅલ નેટવર્ક વેબસાઈટ ઉપર થી માહિતી ભેગી કરેલી હોય છે. આ પ્રકાર ના ઇમેલ માત્ર એક સ્કેમ છે. અહી એક વસ્તુ એ ધ્યાન રાખવી કે તમારી વધુ પડતી પર્સનલ માહિતી નેટવર્ક વેબસાઈટ ઉપર મુકવી નહી.
આ પ્રકાર ના સ્કેમ ડેટીંગ વેબસાઈટ કે ફેસબુક ઉપર કરવામાં આવે છે. અલગ અલગ ખોટા પ્રોફાઇલ બનાવી બીજી કોઈ વ્યક્તિ કે સ્ત્રીઓં ના ફોટા રાખવામાં આવે છે. સૌથી પહેલા ટાર્ગેટ ને રોમાન્ટિક મેસેજ મોકલવામાં આવે છે. પછી ધીમે ધીમે તેને પ્રેમ જાળ માં ફસાવવામાં આવે છે. પછી ધીમે ધીમે ટાર્ગેટ વ્યક્તી પાસે થી અલગ અલગ ડીમાંડ કરવામાં આવે છે જેમ કે મોઘા પ્રકાર ના મોબાઈલ ફોન અથવા પૈસા ની ડીમાંડ કરવામાં આવે છે. જો કોઈ સમય તમને મુલાકાત કરવાનું કહેવામાં આવે તો વ્યક્તી ને કિડનેપ પણ કરી લેવામાં આવે છે. માટે આવા કોઈ પણ ઇમેલ નો જવાબ દેવો નહી.
તમે ઘણી વાર ઈન્ટરનેટ ઉપર સર્ફિંગ કરતા કરતા જોયું હશે કે અમુક વેબસાઈટ ની મુલાકાત લેતા બાજુ માં એક નવું પેજ એની મેળે ખુલી જાય છે અને એમ કહેવામાં આવે છે કે તમારો એન્ટી વાયરસ પ્રોગ્રામ જુનો થઇ ગયો છે માટે તાત્કાલિક આ નવો એન્ટી વાયરસ ડાઉનલોડ કરો. તમારા પીસી માં એન્ટી વાયરસ પ્રોગ્રામ હોવા છતા પણ આ મેસજ આવે છે. જો તમે ભૂલ થી પણ આવો કોઈ નકલી એન્ટી વાયરસ ડાઉનલોડ કર્યો તો પૂરી શક્યતા છે કે એ તમારા પીસી ને નુકસાન પોહચાડી શકે. માટે માત્ર નામાંકિત કંપની ના એન્ટીવાયરસ જ ઇન્સ્ટોલ કરવા.
(૯)ઝડપથી પૈસા કમાવાના સ્કેમ:
ઘણી વ્યક્તી ઈન્ટરનેટ ઉપર થી કામ કરી ને પૈસા કમાવા માંગે છે. પરંતુ યોગ્ય માહિતી ને અભાવે અથવા ખુબ જલ્દી થી લાખો રૂપીયા કમાવાની લાલચ માં આવા સ્કેમ માં ફસાઈ જાય છે. તમને એવી ખોટી કંપની કે ખોટી પોસ્ટ ની ઓફર આપવામાં આવે છે જે હોતી જ નથી. માટે આવી કોઈ જાત ની લલચામણી ઓફર ને સ્વીકારતા નહી.
આ પ્રકાર ના સ્કેમ લોટરી સ્કેમ જેવા જ હોય છે. તમને વેકેશન ગાળા માં આવા ખોટા ઇમેલ આવે છે કે તમને આ દેશ માં એટલા દિવસ ને રાત રોકવાની ટ્રીપ ની ટીકીટ ઇનામ માં લાગી છે.તમારે માત્ર અમુક શરૂઆતી ફી ચૂકવાની રેહશે. આ પણ એક પ્રકાર ના સ્કેમ છે. જો કોઈ ઓફર વધુ પડતો સારો હોય તો પૂરી શક્યતા છે કે એ કોઈ સ્કેમ હોઈ શકે. માટે આવા વધુ પડતા સારા ઓફર ની લાલચ માં પડશો નહી.
વાંચો: ગુગલ વિષે ની અવનવી માહિતી
(11)ખોટા ન્યુઝ ના સ્કેમ:
ઈન્ટરનેટ ઉપર આવતી દરેક ન્યુઝ સાચી હોતી નથી માટે કોઈ પણ અજાણી વેબસાઈટ ઉપર મુકવા માં આવતી ન્યુઝ ને સાચી માની લેવી નહી. આ પ્રકાર ની વેબસાઈટ તમને ખોટી માહિતી આપી ને તમને ખોટી પ્રોડક્ટ ખરીદી કરવા મજબુર કરી શકે છે. ઘણી વાર તમે તમારા કાર્ડ ના નબર અને પાસવર્ડ કોઈ હેકર ને ભૂલ થી આપી શકો માટે કોઈ પણ અજાણી કે ખોટી ન્યુઝ ના વિશ્વાસ કરવા નહી.
આજે ઈન્ટરનેટ ઉપર થી શોપીંગ કરવું એ એક પ્રકાર નો ક્રેઝ થઇ ગયો છે. પરંતુ જો શોપીંગ ધ્યાન રાખી ને ના કરવામાં આવે તો તમને ખુબ મોટું આર્થીક નુકસાન થઇ શકે છે. હેકર અથવા સાયબર ક્રિમીનલ ઘણી વાર ખુબ લોકપ્રીય વેબસાઈટ ની ડુપ્લીકેટ વેબસાઈટ બનાવી ને સોસીઅલ નેટવર્ક ઉપર આવી ખોટી લીંક મુકવામાં આવે છે. માટે ગમે તેવી વેબસાઈટ પર થી શોપીંગ ના કરવું બંને ત્યાં સુધી સારી વેબસાઈટ પર થી જ ખરીદી નો આગ્રહ રાખવો.
(૧૩)જોબ ઓફર ના સ્કેમ:
આ પણ એક પ્રકાર ના સ્કેમ છે. તમને એવો ઇમેલ આવે છે કે અમે XYZ કંપની ના રિક્રુટમેન્ટ ઓફિસર છીએ અને તમને નોકરી ઉપર રાખવા માંગીએ છે. આવા કોઈ મેસેજ કે ફોન આવે તો ચેતી જવું આ એક પ્રકાર ના સ્કેમ હોઈ શકે છે. આમાં સાચા ખોટા ની પરખ માટે એટલું કરવું કે કંપની વિષે ની માહિતી એકત્રિત કરવી. જે વ્યક્તી એ તમારો કોન્ટેક કર્યો છે તે કોઈ સોસીઅલ મીડિયા પર છે કે નહી તેની તપાસ કરવી. તમારા કોઈ ફ્રેન્ડ સર્કલ કે વિસ્વવાસ પાત્ર વ્યક્તિ અઓનો રેફરન્સ લેવો.
આ બધા તો અમુક જાણીતા સ્કેમ છે. પરંતુ ક્રિમીનલ કે હેકર સમય ની સાથે નવી નવી છેતરવાની ટ્રીક શોધી કાઢે છે. માટે આવી સ્કેમ થી બચવા અમુક વાત નું ધ્યાન રાખવું.
(૧) જો કોઈ પણ ઓફર વધારે પડતો સારો હોય તો અણી લાલચ માં પડવું નહી.
(૨)જો કોઈ પણ ઇમેલ કે મેસેજ શંકાસ્પદ જણાય તો પેલા એને ગુગલ ઉપર સર્ચ કરો અને એના વિષે માહિતી મેળવો જો એ સ્કેમ હશે તો તરત ખબર પડી જશે.
(૩)આવા કોઈ પણ અજાણ્યા ઇમેલ નો રિપ્લે નો આપવો તેમજ કોઈ બીજા ને ફોરવર્ડ ના કરવો
(૪)તમારી કોઇપણ પર્સનલ ડીટેલ કે બેંક ની ડીટેલ કોઈ પણ અજાણી વ્યક્તી કે ઈમેલ ઉપર કોઈ સાથે શેર કરશો નહી.
Internet saftey, scams, ઈંટરનેટ
જાણો કોમ્પ્યુટર માં વપરાતા દરેક પ્રકાર ના પોર્ટ વિશે
Posted on ઓગસ્ટ 4, 2017 by Tejas Lodhia
તમે દરેક ડેસ્કટોપ કોમ્પ્યુટર ની પાછળ અનેક અલગ અલગ પ્રકાર ના પોર્ટ જોયા હશે. દરેક નું કામ અને આકાર બંને અલગ અલગ હોય છે. તો ચાલો જાણીએ કેવા અને કેટલા પ્રકાર ના પોર્ટસ નો કોમ્પ્યુટર માં ઉપયોગ થાય છે.
કોમ્પ્યુટર માં વપરાતા તમામ પ્રકાર ના પોર્ટસ
આજે કોમ્પ્યુટર માં અનેક પ્રકાર ના પોર્ટસ આવે છે. યુએસબી, એચડીએમાઈ, વીજીએ, વગેરે વગેરે તમે જો કોમ્પ્યુટર કે લેપટોપ નવું ખરીદવાના છો તો પણ એમાં કેટલા પોર્ટસ છે અને ક્યાં છે એ જાણવુ જરૂરી છે. કોમ્પ્યુટર ના પોર્ટસ ને આપણે ૬ અલગ કેટેગરી માં વેચી શકીએ. આ છે. (૧) USB અને keyboard,mouse, (૨) Storage /Disk (૩) Network/Communication (૪)Audio (૫)Video (૬) Power
આ દરેક કેટેગરી ની અંદર એના બીજા સબ કેટેગરી હોય છે. તો ચાલો જાણીએ એ દરેક વિષે.
વાંચો : વિવિધ પ્રકાર ના સેટેલાઈટ વિષે
(૧) USB (Universal serial bus):
USB પોર્ટ એ આજે સૌથી વધારે કોમન પોર્ટ છે. આ પોર્ટ ની મદદ થી તમે ડેટા ટ્રાન્સફર કરી શકો અથવા કોઈ બીજા ડિવાઇઝ ને કોમ્પ્યુટર સાથે જોડી શકો છો. જેવા કે કી બોર્ડ, ગેમ પેડ, માઉસ, પ્રિન્ટર વગેર. USB ના કુલ ૪  અલગ અલગ વર્ઝન છે. અને દરેક ના પાછા અલગ પ્રકાર છે. USB ની શરૂઆત ૧૯૯૫ ની સાલ માં કરવામાં આવી હતી. IBM, MICROSOFT, INTEL, COMPAQ, જેવી મોટી કંપની ઓ એ સાથે મળી ને USB ઈમ્પ્લેમેન્ટ ફોરમ ની સ્થાપના કરી આ સંસ્થા USB માટે ના નિયમ  નક્કી કરે છે. આ USB ના આજ સુધી કુલ પાંચ વર્ઝન આવી ગયા છે. જે નીચે પ્રમાણે છે.
USB ૧.૦ : આ યુએસબી પોર્ટ વર્ઝન ની સ્પીડ ૧.૫ Mbit/s (મેગાબીટ્સ પર સેકન્ડ) હોય છે. અને વધુ માં વધુ ૧૨ Mbit/s હોય છે. પણ આ વર્ઝન હવે ક્યાય વપરાતું નથી.
USB ૨.૦ : આ વર્ઝન આજે લગભગ દરેક કોમ્પ્યુટર માં હોય છે. આ વર્ઝન એપ્રીલ ૨૦૦૦ માં રીલીઝ કરવામાં આવ્યું હતું. આ ની મદદ થી ડેટા ટ્રાન્સફર ૨૮૦ Mbit/s થી લઇ ૪૦૦ Mbits ની સ્પીડે કરી શકાય છે. USB ૨.૦ નું પોર્ટ કે પ્લગ હમેશા બ્લેક કલર માં રાખવામાં આવે છે.
USB ૩.૦ : આ વર્ઝન ૨૦૦૮ માં આવ્યું હતું જેમ જેમ ડેટા નો વપરાશ વધતો ગયો તેમ વધારે સ્પીડ થી ડેટા ટ્રાન્સફર કરી શકાય એ માટે આ પોર્ટ ની રચના કરવામાં આવી. આ વર્ઝન ૪૦૦ MBPS ઝડપે ડેટા ટ્રાન્સફર કરી શકે છે. આ પોર્ટ પણ આજ ના દરેક કોમ્પ્યુટર માં આપવામાં આવે છે. આ નો પોર્ટ અને પીન બ્લુ કલર માં રાખવામાં આવે છે. આને આ બેકવર્ડ કોમ્પેટેબલ હોય છે મતલબ આ પોર્ટ ની અંદર તમે યુએસબી ૨.૦ ધરાવતા ડિવાઈસ નો ઉપયોગ કરી શકો છો.
USB ૩.૧ : આ પોર્ટ ૧૦ GBP/s ની સ્પીડ થી ડેટા ટ્રાન્સફર કરી શકે છે. HD મુવી, કે ખુબ મોટી સાઈઝ ધરાવતી ફાઈલ ને ટ્રાન્સફર કરવા માટે આ પોર્ટ છે. આને USB SS એટલે કે સુપરસ્પીડ તરીકે પણ ઓળખવા માં આવે છે. આ ૩.૦ નું એડવાન્સ વર્ઝન છે. ૩.૦ અને ૩.૧ બંને સરખા પોર્ટ વાપરે છે. આ પોર્ટ માં પણ GEN-૧ અને GEN-૨ એમ બે વર્ઝન છે.
યુએસબી ના તમામ પ્રકાર અને લોગો
USB type C:  આ પોર્ટ ખરેખર તો એકદમ નવી ટેકનોલોજી છે. એક ખાસ પોર્ટ અને કનેક્ટર છે. આ પોર્ટ કદાચ આવતા દરેક મોબાઇલ, લેપટોપ, અને દરેક ગેજેટ માં જોવા મળી શકે છે. USB-C ની ખાસ વાત એ છે કે એની રીવ્સબીલીટી. સામન્ય રીતે દરેક USB પ્લગ માત્ર એક જ રીતે કનેક્ટ કરી શકો છો જયારે Type-C માં તમે પ્લગ ને બંને તરફ થી વાપરી શકો છો. તમે પ્લગ કોઈ પણ રીતે કનેક્ટ કરી શકો છો. આ પોર્ટ ની પાવર ડીલીવરી સિસ્ટમ થી તમે માત્ર ફોન અને ટેબ્લેટ જ નહી પરંતુ લેપટોપ પણ ચાર્જ કરી શકો છો.
આ વર્ઝન માં ૧.૦ તો હવે ક્યાય પણ વપરાશ થતો નથી. ૨.૦ અને સૌથી નવું ૩.૦ વર્ઝન જ વપરાય છે. આને ઓળખવા માટે USB ૨.૦ હંમેશા બ્લેક કલર માં હોય છે. જયારે ૩.૦ હંમેશા બ્લુ કલર માં હોય છે. આ દરેક ના અલગ કનેક્ટર હોય છે. તો ચાલો જાણીએ આ દરેક કનેક્ટર વિશે.
USB type A: આ કનેક્ટર સૌથી વધારે કોમન અને વધુ વપરાશ માં આવે છે. આપણી પેનડ્રાઈવ એ સૌથી સરળ ઉદાહરણ છે. ઉપરાંત કોઇપણ તમારા ડીવાઈસ ઉપર આ પ્લગ જોવા મળી શકે છે. USB- ૧.૦, ૨.૦, ૩.૦ વગેરે દરેક માં એક જ સાઈઝ ના કનેક્ટર વપરાય છે. અને આ બેકવર્ડ કંપેટેબિલિટી ધરાવે છે.
USB type B: આ કનેક્ટર એકદમ ચોરસ આકાર માં હોય છે. આ નો ઉપયોગ મોટા પ્રિન્ટર, સ્કેનર, એક્સ્ટ્રનલ હાર્ડડિસ્ક વગેરે માં ઉપયોગ થાય છે. USB-૧.૦, ૨.૦ type B કનેક્ટર એકદમ સરખા છે, જયારે ૩.૦ નો આકાર અને સાઈઝ બદલી દેવામાં આવી છે માટે તે બેકવર્ડ કંપેટેબિલિટી નથી ધરાવતુ.
USB Mini-A: / USB Mini-B : આ પ્રકાર ના કનેક્ટર ડિજીટલ કેમેરા, શરૂઆત પેઢી ના સ્માર્ટફોન માં વાપરવામાં આવતા હતા. આ
USB Micro-A /   USB Micro-B : જેમ જેમ સ્માર્ટફોન ની સાઈઝ નાની થતી ગઈ ત્યારે જરૂર પડી એક દમ નવા અને નાની સાઈઝ ના કનેક્ટર ની ત્યારે USB-IF એ ૨૦૦૭ માં સ્માર્ટફોન માં સમાઈ શકે એવા કનેક્ટર બનાવ્યા. આજ ના દરેક સ્માર્ટફોન માં USB માઈક્રો પોર્ટ હોય છે.
વાંચો: કેવી છે આજ ની હાઈપરલુપ ટ્રેન
આ ટેકનોલોજી એપલ અને ઇન્ટેલ કંપની દ્વારા સંયુક્ત રીતે વિકસાવવા માં આવી છે. આ ટેકનોલોજી નો ઉપયોગ પણ ડેટા ટ્રાન્સફર તથા બીજા અનેક ઉપયોગો છે. સૌથી ખાસ વવત એ કે આ પોર્ટ બીજા પોર્ટ ઉપર પણ ચાલી શકે છે. મતલબ એક જ પોર્ટ તમને બે અલગ અલગ રીતે કામ આવી શકે છે. આ ટેકનોલોજી ૨૦૧૧ માં શરૂઆત માં આવી હતી. એપલ કંપની ના દરેક લેપટોપ માં આ પોર્ટ હોય છે. આ પોર્ટ ના કુલ ૩ વર્ઝન છે. આ ટેકનોલોજી નું નિસાન વીજળી નું પ્રતિક જેવી નીસાની છે. અને વર્ઝન ૧ અને ૨ માં MDP એટલે Mini DisplayPort ના કનેક્ટર નો ઉપયોગ થાય છે. પણ એનો મતલબ એવો નથી કે દરેક MDP એThunderBolt ને સપોર્ટ કરી શકે. બંને તરફ ની ડિવાઈસ ઉપર ThunderBolt ની નીસાની હોય તોજ સમજવું કે તે સપોર્ટ કરે છે.
Thunderbolt 1: આ પોર્ટ ૧૦ GBPS ની સ્પીડ થી ડેટા ટ્રાન્સફર કરી શકે છે. જે USB ૩.૦ કરતા વધારે છે.
Thunderbolt 2: આ પોર્ટ ૨૦ GBPS ની સ્પીડ થી ડેટા ટ્રાન્સફર કરી શકે છે. આ બેકવર્ડ કંપેટેબિલિટી પણ ધરાવે છે.આ 4K video મોનીટર સપોર્ટ કરી શકે છે.
Thunderbolt 3: આ વર્ઝન માં ખુબ ફેરફાર કરવામાં આવ્યા છે. આજે માર્કેટ માં સૌથી ઝડપી સ્પીડે કોઈ ડેટા ટ્રાન્સફર કરી શકે તો એ છે આ લેટેસ્ટ વર્ઝન ૩ જે ૪૦ GBPS ની સ્પીડે ડેટા ટ્રાન્સફર કરી શકે છે. એક સાથે બે 4K મોનીટર ચલાવી શકે છે. કોમ્પ્યુટર નેટવર્ક માટે પણ આનો ઉપયોગ થઇ શકે છે. આનું કનેક્ટર એ USB-C ઉપર ચાલી શકે છે. આ બેકવર્ડ કંપેટેબિલિટી ધરાવતું નથી. અને આ પાવર ડીલીવરી પણ કરી શકે છે મતલબ આની મદદ થી ડીવાઈઝ પણ ચાર્જ થઇ શકે છે.
HDMI એટલે (High Defination Multimedia Interface)  આ પણ એક પ્રકાર ની ડિસ્પ્લે ટેકનોલોજી છે. આ નો ઉપયોગ ખુબ વધારે ઓડિયો અને વિડીયો રેઝોલ્યુંસન માટે થાય છે. આ આજ નો સૌથી કોમન પોર્ટ છે.આ પોર્ટ તમારા લેપટોપ,ડિવીડી,બ્લુ-રે પ્લેયર ,LCD અને LED ટીવી માં જોવા મળે છે. આ ટેકનોલોજી ની શરૂઆત ૮ કંપની એ ભેગી મળી ને કરી હતી આજે આ HDMI ફોરમ નામની સંસ્થા બનાવી. આજે આ સંસ્થા માં ૮૩ કંપની સામેલ છે. પ્રથમ વર્ઝન ૨૦૦૨ આવ્યુ હતું. આજ સુધી કુલ સાત વર્ઝન આવી ગયા છે.
જો તમે કોઈ HDMI કંપેટેબિલિટી ધરાવતા ગેજેટ લેવા માંગતા હોય તો ચેક કરવું તેમાં ૨.૦ વર્ઝન છે કે નહી.સૌથી વધારે ૧.૪ અને ૨.૦ વર્ઝન વપરાય છે.  USB ની જેમ આમાં પણ અલગ અલગ કનેક્ટર નો વપરાશ HDMI માં પાંચ અલગ અલગ કનેક્ટર નો વપરાશ થાય છે.
ત્રણ પ્રકાર ના HDMI કનેક્ટર
TYPE A: આ એક રેગ્યુલર સાઈઝ નો hdmi કનેક્ટર છે.લગભગ બધા જ TVમાં અને લેપટોપ માં આ વર્ઝન આવે છે.
Type B : આ એક ડ્યુઅલ લીંક કનેક્ટર છે. આ નો ઉપયોગ ખુબ ઓછા પ્રમાણ માં થાય છે.
Type C : આને Mini HDMI પણ કહેવામાં આવે છે.પોર્ટેબલ ડીવાઈસ જેવા કે ગેમીંગ કોન્સોલ, વિડીયો રેકોર્ડર વગેરે માં વપરાય છે.
Type D : આને Micro HDMI પણ કહેવામાં આવે છે. મોબાઇલ, ટેબ્લેટ જેવા ડિવાઈસ માં વપરાય છે.
Type E : આ પ્રકાર મુખ્યત્વે ઓટોમોટીવ ઇલેક્ટ્રોનિકસ માં વપરાય છે.
કનેક્ટર સિવાય આના કેબલ ના પણ પાંચ પ્રકાર છે.
(૧) HDMI Standard Cable:
(2)HDMI Standard with Ethernet:
(3)HDMI Standard with Automative
(5)HDMI Highspeed with Ethernet:
આ પોર્ટ પણ HDMI ને મળતી ટેકનોલોજી છે. આની શરૂઆત Video Electronics Standard Association(VESA)  એ કરી હતી HDMI પહેલા આ ટેકનોલોજી ખુબ લોકપ્રીય હતી. આ ટેકનોલોજી DVI પોર્ટ અને VGA પોર્ટ ની ખામીઓ ને દુર કરવા બનાવવા માં આવી છે.છતાં આ એક બેકવર્ડ કંપેટેબિલિટી ધરાવે છે. કન્વર્ટર કેબલ ની મદદ થી તમે DISPLAYPORT અને DVI અને VGA નો ઉપયોગ કરી શકો છો. આ ટેક્નોલોજી ના કુલ પાંચ  વર્ઝન આવી ગયા છે. ૧.૦ ,૧.૧, ૧.૨, ૧.૩, ૧.૪  આમ કુલ પાંચ વર્ઝન છે સૌથી નવું વર્ઝન ૧.૪ જે 8K( ૭૬૮૦x૪૩૨૦) સુધી સપોર્ટ કરી શકે છે.
આ પોર્ટ ના કુલ ૩ અલગ કનેક્ટર છે.
આ માં  થી standard અને મીની સૌથી વધારે પ્રમાણ માં વપરાય છે. આ પોર્ટ બીઝનેસ ક્લાસ લેપટોપ માં વાપરવામાં આવે છે.જેમાં એપલ નું મેકબુક, ડેલ નું XPS સીરીઝ HP ના ELITBOx વગેરે જેવા લેપટોપ માં હોય છે.ડેસ્કટોપ માં વપરાતા ગ્રાફિક્સ કાર્ડ માં પણ આ પોર્ટ નો ઉપયોગ થાય છે. આ displayport રોયલ્ટી ફ્રી હોવા થી ઘણી કંપની પોતાના અલગ ટેકનોલોજી આ પોર્ટ ના બેઝ ઉપર બનાવે છે. આવા પોર્ટ માં છે. DDM (Direct drive monitor), eDP (embedded DisplayPort) ,IDP(internal DisplayPort), PDMI,WDP, SlimPort, DisplayID, DockPort. આ બધા આ ટેકનોલોજી ઉપરજ બનેલા છે.
વાંચો : મોબાઇલ ડેટા સેવ કરવાની રીત
DVI નો મતલબ થાય છે. Digital Visual Interface. આ પોર્ટ પણ સૌથી કોમન પોર્ટ છે.આ પોર્ટ ૧૯૯૯ માં ડીઝાઇન કરવામાં આવેલ છે.આ પોર્ટ ૧૯૨૦x૧૨૦૦ અને ૨૫૬૦x ૧૬૦૦ નું પ્રસારણ કર શકે છે. આ પોર્ટ હમેશા સફેદ કલર માં હોય છે. DVI-A , DVI-D, DVI-I, આમાં પણ DVI-D અને i ના બે કેટેગરી છે બંને માં સિંગલ લીંક અને ડ્યુઅલ લીંક એમ કેટેગરી છે. જયારે DVI-A માત્ર એનેલોગ સિગ્નલ મોકલી શકે છે. જયારે D Digital સિગ્નલ મોકલી શકે છે. આ પોર્ટ તમને ફ્લેટ પેનલ tv અને અમુક dvd પ્લેયર માં જોવા મળી શકે છે. આ પોર્ટ ના ખાસ વર્ઝન mini-DVI અને Micro-DVI અમુક એપલ ના લેપટોપ માં જોવા મળી શકે છે. આ પોર્ટ ની સૌથી મોટી ખામી એ છે આ વિડીયો ની સાથે ઓડિયો નું પ્રસારણ નથી કર શકતું.
આ પોર્ટ સૌથી જુનો છે અને હાલ તી તારીખ માં વપરાય છે. VGA નું આખું નામ Video Graphics Array એવું થાય છે. આ પોર્ટ ની રચના ૧૯૮૭ માં IBM કંપની એ કરી હતી. આ પોર્ટ સામન્ય રીતે બ્લુ કલર માં જોવા મળે છે અને પોર્ટ ની બંને બાજુ સ્ક્રુ હોય છે. આ પણ માત્ર video નું જ પ્રસારણ કર શકે છે.ઓડિયો નું નહી. અના કનેક્ટર ને DE-૧૫ પણ કહેવામાં આવે છે. કારણ કે તેમાં કુલ ૧૫ પીન હોય છે. VGA પોર્ટ ૧૯૨૦x ૧૦૮૦ નું રેઝોલ્યુંસન સપોર્ટ કરી શકે છે.
આ બે પોર્ટ કી બોર્ડ અને માઉસ ને કનેક્ટ કરવા માટે વપરાય છે. PS/૨ નો અર્થ પર્સનલ સિસ્ટમ ૨ એવો થાય છે, કારણ કે આ સૌ પ્રથમ ibm ના ps/૨ કોમ્પ્યુટર માં માં હતા. આમાં પર્પલ કલર નો પોર્ટ કી બોર્ડ માટે અને ગ્રીન કલર નો માઉસ માટે વપરાય છે. ધીરે ધીરે આ પોર્ટ નું સ્થાન USB એ લઇ લીધું છે.
આ પોર્ટ ને કોમ પોર્ટ પણ કહેવામાં આવે છે. આ પોર્ટ કમ્યુનિકેશન માટે વપરાય છે. આ બીટ બાય બીટ ડેટા નું ટ્રાન્સફર કરે છે. આ પોર્ટ પણ સૌથી જુના પોર્ટ માંથી એક છે અને હજી પણ કોમ્પ્યુટર અને બીજા ઘણા પ્રકાર ના સાધન માં વપરાય છે જેમ કે મોડેમ, CNC કંટ્રોલર, જુના પ્રિન્ટર, ટેક્સ્ટ બેઝ્ડ display બોર્ડ, અમુક ખાસ પ્રકાર ના indstrial કોમ્પ્યુટર માં વપરાય છે. આ માં કુલ બે પ્રકાર ના કનેક્ટર વપરાય છે જેમાં DB-9 અથવા DB-25 તરીકે ઓળખાય છે.
આ પોર્ટ ને LPT પોર્ટ અથવા પ્રિન્ટર પોર્ટ પણ કહેવા માં આવે છે. આની રચના પણ ibm કંપની એ કરી હતી. સીરીયલ પોર્ટ એક પછી એક બીટ મોકલે છે જયારે પેરેલલ પોર્ટ એક સાથે ૮ બીટ ડેટા નું ટ્રાન્સફર કરી શકે છે. આ પોર્ટ સાથે એક્સટરનલ ડિવાઈસ જોડી શકાઈ છે જેમ કે પ્રિન્ટર, સ્કેનર, એક્સટરનલ હાર્ડ ડિસ્ક. આ પોર્ટ નું સ્થાન આજે USB એ લઇ લીધું છે. આ પોર્ટ નું માત્ર એક જ કનેક્ટર છે જેને DB-25 કહેવામાં આવે છે.
આ પોર્ટ ને ૧૩૯૪ તરીકે પણ ઓળખવામાં આવે છે. આ પોર્ટ ની ડીઝાઇન એપલ કંપની એ બનાવી હતી. જે ઘણી હદે USB ને મળતી આવે છે. આ પોર્ટ એપલ ના કોમ્પ્યુટર માં વધારે જોવા મળે છે. આ પોર્ટ ના કુલ 4 વર્ઝન છે. Firewire-400 , Firewire-800, Firewire-1600, Firewire-3200 આ પોર્ટ ૨૦૧૩ સુધી ખુબ પોપ્યુલર હતો પણ તેનું સ્થાન Thunderbolt અને USB એ લઇ લીધું છે. આ પોર્ટ ૪૦૦ MBPS થી લઇ ને ૮૦૦ mbps સુધી ની સ્પીડે ડેટા ટ્રાન્સફર કરી શકે છે.
આ પોર્ટ નેટવર્ક માટે વપરાય છે એક કરતા વધારે કોમ્પ્યુટર સાથે નેટવર્ક કરવાનું હોય અથવા ઈન્ટરનેટ કનેક્ટ કરવાનું હોય વાયર દ્વારા નેટ કનેક્ટ કરવા માટે આ પોર્ટ વપરાય છે. આ ની કનેક્ટર ને સામન્ય રીતે RJ-45 તરીકે ઓળખવામાં આવે છે. અથવા 8p8c તરીકે પણ ઓળખાય છે. આજ કાલ ના દરેક મોડેમ અને રાઉટર માં આ પોર્ટ આપવા માં આવે છે.
આ એક ઓડિયો પોર્ટ છે. ડેસ્કટોપ પર તમને ઘણી વાર એ હેડફોન જેક અને એક માઈક માટે નો પોર્ટ હોય છે જયારે લેપટોપ માં બંને માટે માત્ર એક જ પોર્ટ આપવા માં આવે છે. ઓડિયો પોર્ટ ની ના કુલ ૩ standard છે. ૨.૫ MM, ૩.૫ MM, અને ૬.૫ MM. આમાં થી ૩.૫ mm જેક સૌથી વધારે વપરાય છે. દરેક લેપટોપ તથા મોબાઇલ માટે આ ૩.૫ mm કોમન છે. આની પીન માં બે અલગ પ્રકાર હોય છે જેને TRS અને TRRS સેટિંગ હોય છે. નીચેની ફોટો માં દેખાય છે. આહી બતાવેલા સેટિંગ વધારે પડતા pc માટે વપરાય છે જયારે બીજા ઓડિયો ડીવાઈસ માટે અલગ સેટિંગ વપરાય છે.
#computerports #portsandconnectors  #કોમ્પ્યુટરપોર્ટસ #કનેક્ટરપીન
Hardware computer hardware, computer ports, connectors
કેવું છે અમેરીકા નું સૌથી નવું અને વિશ્વ નું સૌથી મોટુ વિમાનવાહક જહાજ “ગેરાલ્ડ આર ફોર્ડ”
Posted on જુલાઇ 21, 2017 by Tejas Lodhia
અમેરીકા પાસે વિશ્વ માં સૌથી વધારે એરક્રાફ્ટ કેરીયર છે. આ ૨૨ જુલાઈ એ અમેરીકા તેનું સૌથી મોટુ એરક્રાફ્ટ કેરીયર ““ગેરાલ્ડ આર ફોર્ડ” ને પોતાની નેવી માં સામેલ કરશે. તો ચાલો જાણીએ કેવું છે આ નવું જહાજ.
વિશ્વ ના માત્ર ૯  દેશો જ વિમાન વાહક જહાજ એટલે કે એરક્રાફ્ટ કેરીયર ધરાવે છે. જેમાં છે અમેરીકા, રશીયા, ફ્રાંસ, ચીન, બ્રિટન, ભારત,  સ્પેન, ઇટલી, જાપાન જેવા દેશો સામેલ છે. સૌથી વધારે એરક્રાફ્ટ કેરીયર આજે અમેરીકા પાસે છે. કુલ મળી ને 11 જેટલા એરક્રાફ્ટ કેરીયર છે. એમાં ૨૨ જુલાઈ એ અમેરીકન નેવી નું આજ સુધી નું સૌથી મોટું અને આધુનીક જહાજ ““ગેરાલ્ડ આર ફોર્ડ” સેના માં સામેલ થશે. આ એરક્રાફ્ટ કેરીયર ની કુલ કિમત 1૩ બિલીયન ડોલર એટલે કે ૮૫,૦૦૦ કરોડ છે. આ એરક્રાફ્ટ કેરીયર નું નામ અમેરિકાના રાષ્ટ્ર્પતિ ગેરાલ્ડ આર ફોર્ડ ના નામ ઉપર રાખવામાં આવ્યું છે.
વાંચો : કેવું છે ભારત નું વિમાન “તેજસ “
આ વિમાન નું કન્સ્ટ્રકશન ૨૦૦૫ માં શરુ કરવામાં આવ્યું હતું. ૨૦૦૯ આ જહાજ ને તરતુ મુકવામાં આવ્યું. ૨૦૧૩ માં આનું કન્સ્ટ્રકશન પુરું કરવામાં આવ્યું.હતું,
FA-18, F-35, EA-18G, C-2, X-47B ,SH-60 હેલીકોપ્ટર
RIM-162, RIM-116 એન્ટી એરક્રાફ્ટ મિસાઈલ, Phalanx CIWS ,M2 .50 Cal નામની ગન
આ વિમાનવાહક જહાજ ને એકદમ લેટેસ્ટ ટેકનોલોજી થી સજ્જ કરવામાં આવ્યું છે. જેમાં સૌથી આધુનીક છે EMALS(ઇલેક્ટ્રો મેગ્નેટિક એરક્રાફ્ટ લોન્ચ સિસ્ટમ) જે માત્ર આજે આ એક જ કેરીયર પર ધરાવે છે. આ ખાસ ટેકનોલોજી બનાવી છે અમેરીકાની બીજી કંપની જનરલ એટોમીક્સ એ. અને બીજી ટેકનોલોજી છે. AAG (એડવાન્સ એરેસ્ટીંગ ગેર). EMALS ટેકનોલોજી નો ઉપયોગ ફાઈટર વિમાન ને લોન્ચ કરવા માટે ઉપયોગ માં આવે છે. જે ખુબ ઝડપથી વિમાન ને હવા માં પોહચાડી દે છે. માત્ર ૩૦૦ મીટર લાંબા જહાજ ડેક પર થી વિમાન ને ઉડાડવા માટે આ ટેકનોલોજી ખુબ જરૂરી છે. જયારે બીજા એરક્રાફ્ટ કેરીયર માં કેતેપોલ્ટ નો ઉપયોગ કરવામાં આવે છે જે સ્ટીમ થી ચલાવવા માં આવે છે. AAG ટેકનોલોજી નો ઉપયોગ વિમાન ને જહાજ પર લેન્ડીગ કરવા માટે ઉપયોગ કરે છે.આ ટેકનોલોજી ને એવી રીતે બનાવવા માં આવી છે કે જેમાં મેનપાવર અને મેન્ટેનન્સ માં ફાયદો થાય.  આ એરક્રાફ્ટ કેરીયર પર બે A1B નામના અણુમથક લગાડવા માં આવ્યા છે. જે કુલ મળી ને ૩૦૦  મેગાવોટ વીજળી ઉત્પન્ન કરે છે. અને વિમાનવાહક જહાજ ને કુલ ૫૬ કિમી/કલાક ની સ્પીડ આપે છે.
આ એરક્રાફ્ટ કેરીયર બનાવવા પેહલી વાર સંપૂર્ણ રીતે ૩ડી ટેકનોલોજી નો ઉપયોગ કરવામાં આવ્યો છે. મતલબ પુરા વિમાન વાહક જહાજ નો આખો ૩ડી નકશો બનાવવમાં આવ્યો અને તેના પરથી બીજા વિમાન વાહક જહાજ ને નડતા ખાસ મુશ્કેલી આ વિમાનવાહક જહાજ માં દુર કરી દેવા માં આવી. આના રડાર ખાસ પ્રકાર ની નવી ટેકનોલોજી AN/SPY3 નો ઉપયોગ કરવામાં આવ્યો છે.DUAL BAND Radar (DBR)એક સાથે બે રડાર ના કામ આપી શકે છે, એક જ રડાર દુશ્મન ના વિમાન અને મિસાઈલ નો પતો લગાવી શકે છે. અને તેને ટ્રેક પણ કરી શકે છે. ડેટા ને પ્રોસેસ કરવા માટે નું સુપર કોમ્પ્યુટર IBM કંપની એ બનાવ્યું છે. જેને COTS તરીકે ઓળખવામાં આવે છે. આ જહાજ પે દુશ્મન મિસાઈલ ને રોકવા માટે સી સ્પેરો મિસાઈલ છે. જે મિસાઈલ ને દુર થીજ તોડી પડે છે.
બીજી છે Phalanx CIWS નામની ગન જે ૧ મીનીટ ના ૪૫૦૦ રાઉન્ડ ગોળી ફાયર કરી શકે છે. આ એરક્રાફ્ટ કેરીયર પર કુલ ૭૫ વિમાન રહી શકે છે. જેમાં F/A -18 અને સૌથી આધુનીક એવા F-35 લાઈટનીગ લડાયક વિમાનો ઉપરાંત ગ્રોલર અને C-2 પ્રકાર ના જાસુસી વિમાનો અને  X-47B નામના યુએવી વિમાનો સામેલ કરી કરી શકાય છે.
વાંચો : કેવું છે ભારત નું વિમાન રાફૈલ
ગેરાલ્ડ આર ફોર્ડ વિષે ના કેટલાક રસપ્રદ વિગત
(૧)કુલ મળી ને ૫૦૦૦ નાની મોટી કંપનીઓ એ આ જહાજ બનાવવા માં ભાગ લીધો છે.
(૨)૭,૫૦,૦૦૦ લીટર જેટલો ખાસ પ્રકાર નો કલર આ વિમાન વાહક જહાજ પર વાપરવામાં આવ્યો છે.
(૩)૩૧૦૦ કિલોમીટર લાંબા ઇલેક્ટ્રિક વાયર નો ઉપયોગ કરવામાં આવ્યો છે.
(૪)૪૦ લાખ ફૂટ લંબાઈ નો ઓપ્ટીકલ ફાઈબર કેબલ ઉપયોગ કરવામાં આવ્યો છે.
(૫)આ જહાજ દરોજ ૧૫ લાખ લીટર સમુદ્ર ના પાણી ને પીવા લાયક બનાવી શકે છે.
(૬)આ જહાજ ના રિસર્ચ અને ડેવલોપમેન્ટ પાછળ ૫ અબજ ડોલર એટલે કે ૩૨૦૦૦ કરોડ રૂપીયા વાપરવામાં આવ્યા છે.
#geraldrford #ગેરાલ્ડઆરફોર્ડ  #એરક્રાફ્ટકેરીયર  #aircraftcarrier
ગુગલ મેપ કેટલીક અગત્ય ની ટ્રીક
Posted on જુલાઇ 11, 2017 by Tejas Lodhia
ગુગલ મેપ આજે વિશ્વ નું સૌથી લોકપ્રીય વેબસાઈટ છે. મેપ ની મદદ થી તમે આખા વિશ્વ માં ક્યાય પણ નજર કરી શકો છો. બે શહેર વચ્ચે નો રસ્તો શોધી શકો છો. ગુગલ મેપ એ આના થી પણ વધારે કાર્ય કરે છે. જાણો ગુગલ મેપ ની કેટલીક અગત્ય ની ટ્રીક જે તમને મદદ કરશે.
(૧) તમારું હોમ અને ઓફીસ લોકેશન સેવ કરો.
ગુગલ મેપ ની અંદર તમે તમારું હોમ અને ઓફીસ નું લોકેશન સેવ કરી શકો છો. જેના થી તમારે તમારા ઘર અથવા ઓફીસ નું લોકેશન એક જ વાર સેવ કરવું પડશે. પછી દરવખતે તમારે માત્ર મેનુ માંથી સર્ચ કરવું પડશે. જે સમય ની બચત કરી ને ઝડપ થી રસ્તો શોધી શકો છો. આના માટે ગુગલ મેપ શરુ કરો ઉપર સાબી તરફ ૩ બટન દેખાશે ત્યાં ક્લીક કરો અને “Your Places” ઉપર ક્લીક કરો ત્યાં મેપ ઉપર તમે તમારા ઘર નું અને ઓફીસ નું સરનામું સેવ કરી શકો છો.
(૨)તમારી લોકેશન શેર કરો
ગુગલ મેપ ના ફીચર ખુબ જ ઉપયોગી છે. મેપ ઉપર તમે તમારું લોકેશન અથવા કોઈ સ્થળ નું લોકેશન વોટ્સએપ પર અથવા કોઈ બીજી વેબસાઈટ પર શેર કરી શકો છો. મેપ ના એડ્રેસ ઉપર ટેપ કરો ત્યારે તમને શેર નો ઓપ્શન દેખાશે જેની ઉપર ક્લીક કરવા થી એપ ની લીસ્ટ આવશે જેમાં થી તમારે જ્યાં શેર કરવું છે એ એપ ને સિલેક્ટ કરો. તમારું લોકેશન શેર થઇ જશે.
(૩) એક કરતા વધારે સ્ટોપ એડ કરો.
મેપ પર તમે એક કરતા વધારે સ્ટોપ એડ કરી શકો છો. તમારા લોકેશન અને સ્ટોપ વચ્ચે તમે બીજા કોઈ પણ સ્ટોપ એડ કરી શકો છો. આના માટે તમારે જમણી બાજુ ૩ ડોટ નું નિશાન દેખાશે જેની ઉપર ક્લીક કરવાથી એક મેનુ ખુલશે જેમાં તમે “add stop” નો ઓપ્શન દેખાશે. તમે કુલ એક વાર માં ૧૦ સ્ટોપ એડ કરી શકો છો.
વાંચો : કેવી રીતે તમારો બીઝનેસ ગુગલ મેપ પર એડ કરવો:
(૪) ચેક કરો ટ્રેન ના સમય :
ગુગલ મેપ નું આ સૌથી અગત્ય નું ફીચર છે. આ ની મદદ થી તમે તમારા શહેર ની ટ્રેન ના સમય અને એનું નામ અને સ્ટોપ વિષે માહિતી મેળવી શકો છો.
(૫)ક્યાં રસ્તા પર કેટલો ટ્રાફીક છે એ ચેક કરી શકો છો.
આની મદદ થી તમે અગાઉ થી જાણી શકો છો કે ક્યાં રૂટ ઉપર કેટલો ટ્રાફીક છે. અને તમે તમારો રૂટ એ પ્રમાણે બદલી શકો છો. આના માટે તમારી ડાબી તરફ ની પેનલ માંથી ટ્રાફિક નામનો ઓપ્શન સિલેક્ટ કરો.
(૬)ટ્રાન્ઝીટ વિષે માહિતી મેળવો:
ગુગલ મેપ ની મદદ થી તમે અમુક શહેરો ના પબ્લિક ટ્રાન્સપોર્ટ વિષે માહિતી મેળવી શકો છો. બસ ના સમય, ટ્રેન ના સમય, ફ્લાઈટ ના સમય વગેરે વગરે જાણી શકો છો. અમુક શહેરો માટે ગુગલ મેપ તમને ઓલા અને ઉબેર જેવી સર્વીસ નો રૂટ પણ જાણી શકાય છે.
(૭)તમારી નજીક ના સ્થળ શોધો.
તમારી આજુબાજુ કોઈ નજીક ના પેટ્રોલ પંપ અને હોટેલ, જેવી અનેક પ્રકાર ના જરૂરી વસ્તુ ઓં ને શોધી શકાય છે. અથવા કોઈ ફરવા ના સ્થળ પણ શોધી શકાય છે. અથવા તમારા સ્થળ ની આગળ NEAR by લખી ને શોધી શકાય છે.
(૮)મેપ ને ઓફ લાઈન સેવ કરો.
ઘણી વખત અમુક સ્થળ પર તમને ઈન્ટરનેટ ની સેવા નો મળી શકે એમ હોય તો તમે ગુગલ મેપ ના અમુક એરીયા ને ઓફલાઈન સેવ કરી શકો છો. અને પછી તમે એને ઈન્ટરનેટ ની મદદ વગર પણ વાપરી શકો છો. મેપ ઉપર યોગ્ય ઝુમ ઉપર રાખી ને જમણી બાજુ ની પેનલ ઉપર ઓફલાઈન ઉપર ક્લીક કરો અને મેપ સેવ થઇ જાશે.
વાંચો : ગુગલ ઉપર સર્ચ કરવાની રીત
(૯)તમારા ફેવરીટ સ્થળ ને સેવ કરો ને લીસ્ટ બનાવો:
ગુગલ મેપ ઉપર તમે તમારા ફેવરીટ સ્થળ ની લીસ્ટ બનાવી શકો છો. તમારા જોયેલા સ્થળ ભવિષ્ય  માં જોવા ના સ્થળ વગેરે અથવા તમારા પર્સનલ કામ માટે ગમે તેવી લીસ્ટ બનાવી શકો છો.
(૧૦)તમારા ડીરેક્શન શેર કરો
જો તમે કોઈ સ્થળ સુધી પોહ્ચવાનો ડીરેક્શન અથવા સુચનાઓ તમે કોઈ બીજા ને મોકલી શકો છો. વોટ્સએપ ઉપર પણ મોકલી શકો છો.
(૧૧)ટોલ નાકા ને અવોઇડ કરો.
ગુગલ મેપ ની મદદ થી તમે ટોલ નાકા ને અવગણી ને તમારો ટોલટેકસ બચાવી શકો છો. ઓપ્શન માંથી જઈ ને અવોઇડ ટોલ ઓપ્શન ને ક્લીક કરો.
(૧૨) બે પોઈન્ટ વચ્ચે નું અંતર માપો.
તમારે કોઈ બે સ્થળ અથવા તમારે અંતર માપવું છે તો ગુગલ મેપ ની મદદ થી માપી શકો છો. તમારા સ્થળ પર એક બ્લુ ટીક એડ કરો અને બીજા સ્થળ પર ટીક એડ કરો. ઓપ્શન માંથી જઈ ને find DISTANCE ઉપર ક્લીક કરો.
(૧૩)ગુગલ સ્ટ્રીટ વ્યુ ઉપર કોઈ પણ સ્થળ ૩૬૦ ડીગ્રી માં જુવો
ગુગલ ઉપર તમે અમુક પર્યટન સ્થળ ને ૩૬૦ ડીગ્રી ના પેનોરમા મોડ માં જોઈ શકો છો. આ ગુગલ મેપ નો નવો ફીચર છે. ગુગલ મેપ ઉપર અમુક તો પુરા શહેરો નો ૩૬૦ માં છે. તમે ઘર બેઠા એ શહેરો ફરી શકો છો.
વાંચો : કેવી રીતે કામ કરે છે ગુગલ નું સર્ચ એન્જીન:
(૧૪) ગુગલ મેપ પર આપો તમારું કોન્ટ્રીબ્યુશન.
તમને એમ લાગે કે તમારી આસપાસ નું કોઈ જાણીતુ સ્થળ મેપ ઉપર નથી તો તમે એ સ્થળ ને મેપ ઉપર ઉમેરી શકો છો. જે પછી થી ગુગલ મેપ ઉપર કાયમી થઇ જશે. જમણી તરફ ની પેનલ ઉપર જઈ ને MY Contribution ઉપર ક્લીક કરો
#ગુગલ #ગુગલમેપ #googlemap #tipsandtricks
Google Google map, tips and tricks, ગુગલ મેપ
પાસવર્ડ- કેવી રીતે બનાવવો એક સેફ અને મજબુત પાસવર્ડ
Posted on જુલાઇ 1, 2017 by Tejas Lodhia
આજ ના ડિજીટલ યુગ મા સુરક્ષીત રેહવા માટે નું સૌથી પ્રથમ પગલું છે તમારા પાસવર્ડ ને સુરક્ષીત રાખવો. તો ચાલો જાણીએ કેવી રીતે બનાવવો એક સ્ટ્રોંગ પાસવર્ડ? અને સમજીએ સ્ટ્રોંગ પાસવર્ડ રાખવા પાછળ ગણીત ને.
આજ નો યુગ ડિજીટલ છે. ડિજીટલ દુનીયા માં તમારે અનેક પાસવર્ડ યાદ રાખવા પડે છે.જેમ કે વાઈ-ફાઈ પાસવર્ડ, બેંક એકાઉન્ટ ના પાસવર્ડ,ફેસબુક અને ટ્વીટર જેવી વેબસાઈટ ના પાસવર્ડ, કોમ્પ્યુટર ના પાસવર્ડ વગેરે અનેક જાત ના પાસવર્ડ રાખવા પડે છે. હેકર સૌથી પહેલા તમારો પાસવર્ડ જાણવાનો પ્રયત્ન કરે છે.તો ચાલો જાણીએ કેવી રીતે તમે તમારા પાસવર્ડ ને સુરક્ષીત અને સ્ટ્રોંગ બનાવી શકો છો.  ઓનલાઈન હેક થવા પાછળ નું સૌથી મોટું કારણ હોય છે પાસવર્ડ ને એકદમ સરળ હોય છે.જે કોઈ પણ હેકર સરળતાથી વિચારી શકે છે અથવા સોફ્ટવેર ની મદદ થી જાણી શકે છે. તો સૌથી પેહલા કરો તમારા પાસવર્ડ ને કરો સુરક્ષીત કરો.
આ છે વિશ્વ ના સૌથી કોમન ૨૫ નબળા પાસવર્ડ
વિશ્વ ના સૌથી કોમન પાસવર્ડ
પાસવર્ડ કેવી રીતે હેક થાય છે?
પાસવર્ડ હેક થવાનું સૌથી મોટું કારણ છે નબળો પાસવર્ડ રાખવો. ધારો કે કોઈ એ વ્યક્તી એ માત્ર “password” શબ્દ ને પાસવર્ડ તરીકે રાખ્યો હોય આ શબ્દ માત્ર બીજી એબીસીડી માં છે. જે એક સોફ્ટવેર ની મદદ થી ૪ મીનીટ માં હેકર જાણી શકે છે. પણ જો તમે પ્રથમ અને બીજી એબીસીડી ને અક્ષરો ભેગા કરી ને પાસવર્ડ બનાવો જેમ કે “Password” આ પાસવર્ડ ને તોડવા કે ૧૫ કલાક નો સમય લાગી શકે છે. હજી જો આમાં સ્પેસીઅલ કેરેક્ટર ઉમેરો જેવો કે “P@ssword” ને તોડવામાં ૭૦ દિવસ નો સમય લાગી શકે છે. હજી સુરક્ષીત બનાવવમાં માટે તેમાં આંકડા ને ઉમેરો જેવો કે “P@ssword1” અને આ પાસવર્ડ ને તોડવામાં અંદાજીત ૧૮ વર્ષ નો સમય લાગી શકે છે.અને જો હજી “P@ssword11” ને તોડવામાં અંદાજીત ૧૭૦૦ વર્ષ નો સમય લાગી શકે છે.  જુવો નીચે નું ટેબલ
LC and UC and Digit
LC and UC and Digit and SC
LC: lower case, UC: upper case, SC: special character (!@#$%^&*()*)
પાસવર્ડ ને સુરક્ષીત બનાવવા તેની લંબાઈ ખાસ મહત્વ રાખે છે અને બીજું મહત્વ તેની કોમ્પ્લેક્સસીટી પર આધારીત છે. એક પાસવર્ડ ને માત્ર લોઅરકેસ માં રાખવાને બદલે તેમાં જો અપરકેસ,લોઅરકેસ અને ડીજીટ અને સ્પેસીયલ કેરેક્ટર નું મિશ્રણ કરી ને બનાવવા માં આવે તો તેને સરળતાથી તોડી શકાતો નથી. પાસવર્ડ ની લંબાઈ જેમ વધારે એમ તેની કોમ્પ્લેક્સસીટી માં પણ વધારો થાય છે. ઈંગ્લીશ ભાષા માં કુલ ૨૬ અપરકેસ, ૨૬ લોઅરકેસ ૧૦ ડીજીટ અને ૩૩ જેટલા સ્પેસીઅલ કેરેક્ટર છે મતલબ કે કુલ ૯૫ જેટલા અલગ અલગ કેરેક્ટર છે. જો આમાંથી આપણે ૬ આકડા નો પાસવર્ડ બનાવીએ તો કુલ (૯૫)^૬ એટલે કે ૭૩૫ અબજ પાસવર્ડ બની શકે છે જયારે ૮ આકડા નો પાસવર્ડ માટે કુલ ૬૩૦ ટ્રીલીયન જેટલા પાસવર્ડ બની શકે છે.
પાસવર્ડ ને સુરક્ષીત રાખવાના ઉપાયો
(૧)પાસવર્ડ ને વધારે પડતો સરળ ના રાખવો જેમ કે abcd, qwerty ૧૨૩૪૫૬ જેવા
(૨)પાસવર્ડ ને ૮ થી ૧૦ આકડા નો રાખવો અને અપરકેસ અને લોઅરકેસ મિશ્રણ કરી ને બનાવવો.
(૩)પાસવર્ડ માં તમારી વ્યક્તીગત વિગત નો ઉપયોગ કરવો નહી જેમકે તમારું ઉપનામ, જન્મતારીખ, ગાડી નો નંબર, બીજા કોઈ નો ઉપનામ વગેરે.
(૪)તમારા દરેક એકાઉન્ટ માટે અલગ અલગ પાસવર્ડ રાખવો.
(૫)ડિક્સનરી નો કોઈ પણ શબ્દ નો ઉપયોગ કરવો નહી.
(૬)તમારો પાસવર્ડ કોઈ ને પણ કહેશો નહી. અહી મોટા ભાગ ના લોકો છેતરામણી ના ભોગ બને છે. હેકર તમને બીજા ના નામે ફોન કરે છે અને કહે છે કે હું બેંક નો અધિકારી બોલું છું. તમારું એકાઉન્ટ બંધ થઇ જવાનું છે માટે તમારો પાસવર્ડ આપો. અહી યાદ રાખવું કે તમારો પાસવર્ડ જાણવાનો કે માંગવાનો કોઈ ને પણ અધિકાર નથી બેંક ને પણ નહી. સાયબર લો પ્રમાણે કોઈ નો પાસવર્ડ માંગવો ગેરકાયદેસર છે. આવી રીત ને સોસિયલ એન્જિયરિંગ કહેવામાં આવે છે.
(૭) જો કોઈ બીજા ના કોમ્પ્યુટર થી પોતાનું એકાઉન્ટ વાપરવું પડે તો તેમાં થી લોગ આઉટ કરવાનું રાખો.
(૮)વધારે પડતા ફ્રી વાઈ-ફાઈ નો ઉપયોગ ટાળવો, ખાસ કરીને ઓનલાઈન ટ્રાનજેક્શન કરવામાં
(૯) જો તમારે અનેક પ્રકાર ના પાસવર્ડ યાદ રાખવાના હોય તો તમે પાસવર્ડ મેનેજર જેવા સોફ્ટવેર ની મદદ લઇ શકો છો. LastPass અને KEYPASS જેવા સોફ્ટવેર ખુબ જ લોકપ્રીય છે.
(૧૦)તમારા ખુબ અગત્ય ના એકાઉન્ટ જેવા કે ઇમેલ બેંક, ફેસબુક જેવા માટે ૨-સ્ટેપ-વેરિફિકેશન રાખવું જરૂરી છે આ સુવીધા દરેક એકાઉન્ટ માં હોય છે માત્ર તેના સેટિંગ માં જઈ ને તેને ચાલુ કરવી પડે.
તો આ રીતે બનાવો તમારા પાસવર્ડ ને સુરક્ષીત અને મજબુત અને બચો ઓનલાઈન ફ્રોડ થવા થી
Internet Password, security, tips
Proud to be an IndiBlogger
Enter your email address:
Tips and Tricks (2)
કેવી છે ભારત એ રશિયા પાસે થી ખરીદેલી S-400 મિસાઈલ સિસ્ટમ ?
હવે ભારત માં બનશે અમેરીકા નું સૌથી ખતરનાક લડાયક હેલીકોપ્ટર અપાચે AH-64
જાણો ભારતીય સેના ના દ્વારા વપરાતા વિવિધ પ્રકાર ના ખતરનાક શસ્ત્રો અને અસ્ત્રો વિષે
જાણો શું શું નવું લોન્ચ થયું સીઈએસ ૨૦૧૮ માં ?
એપલ ના ડિજીટલ પર્સનલ આસિસ્ટન્ટ સીરી ના વોઈસ કમાંડ ની લીસ્ટ
Like us on facebook
© 2018 Techgujarati.com. All rights reserved.